интереси, в това число тези на промишлеността на Съюза, на вносителите/търговците, на ползвателите и на доставчиците.
 (271)
 Комисията изпрати въпросници на известните заинтересовани страни. Тя получи отговори на въпросника от двама несвързани вносители (Helm и Oxyde) и седем ползватели (Arteco, Indorama Group, Neo Group, Novapet, PlastiVerd, Selenis, SIR Industriale).
 7.1. Интерес на промишлеността на Съюза
 (272)
 В Съюза има 12 производители на МЕГ в девет групи от производители. Налагането на мерки би позволило на промишлеността на Съюза да възстанови загубен пазарен дял, като едновременно с това подобри своята рентабилност до равнища, които се смятат за устойчиви.
 (273)
 Размерът на вредата, понесена от промишлеността на Съюза, прави състоянието ѝ неприемливо предвид високото равнище на загуби (-10,8—-13,2 % през РП), произтичащи от едновременното въздействие на необичайно ниските цени (намаление с 40 % на свободния пазар) и спада в продажбите (-18 % на свободния пазар) и производството (-19 %), които оказват натиск върху разходите.
 (274)
 Налагането на мерки е от съществено значение за ограничаване на огромното въздействие на дъмпинговия внос и поддържане на производството на МЕГ в Съюза. В действителност без мерки двойният натиск от понижените цени и спада в продажбите и производството би попречил на промишлеността на Съюза да реализира каквито и да е печалби, като не ѝ остави голям избор, освен да прекрати производството за отворения пазар — с фактическото изчезване на производителите от промишлеността на Съюза, които не са свързани с интересите на Саудитска Арабия или САЩ.
 (275)
 Този натиск се дължи на увеличение, тъй като според специализираните консултанти, следящи отблизо пазара, като например Wood Mackenzie и ISIC, свръхкапацитетът се е увеличил в световен мащаб. През 2021—2022 г. предизвиканото от Китай и САЩ увеличение на капацитета ще надмине търсенето с няколко милиона тона. Значимото увеличение на китайския капацитет постепенно ще намалява възможностите за износ от САЩ към Китай, като ще увеличи стимулите за САЩ да намерят пазари на други места. Това ще се случи предимно в областта на износа, включително в Съюза, тъй като се очаква увеличението на търсенето в САЩ да е незначително. В съчетание с подхода на Саудитска Арабия за следване на намаляването на цените (основният начин за осигуряване на присъствие на този основан на цените пазар) изглежда вероятно да е налице постоянен ценови натиск. Поради това е вероятно съчетаното присъствие на САЩ и Саудитска Арабия да нанесе допълнителна вреда на вече влошеното състояние на промишлеността на Съюза.
 (276)
 Мерките биха намалили голяма част от двойния натиск, оказван от дъмпинговия внос, което ще позволи на промишлеността да увеличи както цените, така и обемите (продажби, производство и използване на капацитета). Равнището на мерките би позволило премахването на финансовите загуби, които застрашават непосредственото бъдеще на промишлеността на Съюза.
 (277)
 Поради това се стигна до заключението, че налагането на временни мерки би било в интерес на промишлеността на Съюза.
 7.2. Интерес на несвързаните вносители/търговци, на ползвателите и на доставчиците
 7.2.1. Общи положения
 (278)
 При разследването бе установено, че около 55 % от потреблението на органичния химикал МЕГ в Съюза е под формата на материал за влагане при производството на полиетилентерефталат (PET